
住讜讟讛 讻 注"讘 - 驻讬专讜砖 砖讟讬讬谞讝诇抓

讞讜抓 诪驻专砖转 住讜讟讛 讛讻转讜讘讛 讘住驻专 转讜专讛 讘诇讘讚. 专' 讬注拽讘 讗讜诪专 诪砖诪讜 砖诇 专' 诪讗讬专: 讞讜抓 诪驻专砖转 住讜讟讛 砖诇 诪拽讚砖 讘诇讘讚, 讻诇讜诪专, 讛诪讙讬诇讛 讛谞讻转讘转 讘诪讬讜讞讚 注讘讜专 讛住讜讟讛. 讜砖讜讗诇讬诐: 诪讗讬 讘讬谞讬讬讛讜 [诪讛 讛讛讘讚诇 讘讬谞讬讛诐], 讻诇讜诪专, 诪讛 讬住讜讚 讛诪讞诇讜拽转 讘讬谞讬讛诐? 讗诪专 专' 讬专诪讬讛 讘砖讗诇讛 讛讗诐 诪讜转专 诇诪讞讜拽 诇讛 诇住讜讟讛 讗转 驻专砖转 住讜讟讛 诪谉 讛转讜专讛 诪住驻专 转讜专讛 讗讬讻讗 讘讬谞讬讬讛讜 [讬砖 讘讬谞讬讛诐] 诪讞诇讜拽转, 砖诇讚注转 专' 诪讗讬专 诪讜转专 诇诪讞讜拽 讜诇讻谉 讘驻专砖转 住讜讟讛 讛讻转讜讘讛 讘住驻专 转讜专讛 讗讬谉 诪讟讬诇讬诐 讘讛 拽谞拽谞转讜诐, 讻讚讬 砖转讛讗 专讗讜讬讛 诇讛讬诪讞拽, 讜诇讚注转 专' 讬注拽讘 讗住讜专 诇诪讞讜拽 驻专砖讛 讛讻转讜讘讛 讘住驻专 转讜专讛, 讜诇讻谉 讗驻砖专 诇讻讜转讘讛 讘拽谞拽谞转讜诐.


讜讛谞讬 转谞讗讬 讻讬 讛谞讬 转谞讗讬 [讜转谞讗讬诐 讗诇讛 谞讞诇拽讜 讘讻讱 讻转谞讗讬诐 讗诇讛, 讗讞专讬诐] 砖谞讞诇拽讜 讘讗讜转讛 讘注讬讛. 讚转谞讬讗 [砖讻谉 砖谞讬谞讜 讘讘专讬讬转讗]: 讗讬谉 诪讙讬诇转讛 砖诇 住讜讟讛 讗讞转 讻砖讬专讛 诇讛砖拽讜转 讘讛 住讜讟讛 讗讞专转. 诪砖诪注 砖讛诪讙讬诇讛 爪专讬讻讛 诇讛讬讻转讘 诇砖诐 讛住讜讟讛, 讜诪砖讜诐 讻讱 讗祝 讗讬谉 诇诪讞讜拽 驻专砖转 住讜讟讛 砖讘住驻专 转讜专讛 砖讛专讬 诇讗 谞讻转讘讛 诇砖诐 住讜讟讛 讝讜, 讜讻讚注转 专' 讬注拽讘. 专' 讗讞讬 讘专 讬讗砖讬讛 讗讜诪专: 诪讙讬诇转讛 讻砖讬专讛 诇讛砖拽讜转 讘讛 住讜讟讛 讗讞专转 诪砖诪注 砖讗讬谞讜 住讘讜专 砖爪专讬讻讛 讻转讬讘讛 诇砖诪讛, 讜诪诪讬诇讗 谞讬转谉 诇诪讞讜拽 驻专砖转 住讜讟讛 砖讘住驻专 转讜专讛, 讜讻讚注转 专' 诪讗讬专.


讗诪专 专讘 驻驻讗: 讚讬诇诪讗 诇讗 讛讬讗 [砖诪讗 讗讬谞讜 讻谉] 讜讗讬谉 讛诪讞诇讜拽讜转 讛诇诇讜 诪拽讘讬诇讜转, 砖讗驻砖专 诇讜诪专: 注讚 讻讗谉 诇讗 砖诪注谞讜 讻讬 拽讗诪专 [讗诪专] 讛转谞讗 拽诪讗 讛转诐 [讛专讗砖讜谉 砖诐] 砖讗讬谉 诪讜讞拽讬诐 诪讙讬诇讛 砖谞讻转讘讛 诇爪讜专讱 住讜讟讛 讗讞转 诇砖诐 住讜讟讛 讗讞专转, 讗诇讗 讻讬讜谉 讚讗讬谞转讬拽 诇砖讜诐 [砖谞讜转拽讛, 谞拽讘注讛, 诇砖诐] 专讞诇 诇讗 讛讚专讗 诪讬谞转拽讗 诇砖讜诐 [讗讬谞讛 讞讜讝专转 讜谞拽讘注转 诇砖诐] 诇讗讛, 讗讘诇 驻专砖转 住讜讟讛 讛讻转讜讘讛 讘转讜专讛, 讚住转诪讗 讻转讬讘讛 讛讻讬 谞诪讬 讚诪讞拽讬谞谉 [砖住转诐 讛讬讗 讻转讜讘讛, 讻讱 讙诐 讻谉 讗驻砖专 诇讜诪专 砖诪讜讞拽讬诐] 讗祝 砖诇讗 谞讻转讘讛 诇砖诐 讗砖讛 讝讗转.


讗诪专 专讘 谞讞诪谉 讘专 讬爪讞拽: 讗驻砖专 诇讚讞讜转 讗转 讛讛砖讜讜讗讛 讙诐 诪爪讚 讗讞专, 讚讬诇诪讗 诇讗 讛讬讗 [砖诪讗 讗讬谞讜 讻谉], 讻讬 注讚 讻讗谉 诇讗 砖诪注谞讜 讻讬 拽讗诪专 [讗诪专] 专' 讗讞讬 讘专 讬讗砖讬讛 讛转诐 [砖诐] 砖诪讜讞拽讬诐 诪讙讬诇讛 砖谞讻转讘讛 诇砖诐 讗砖讛 讗讞专转 讗诇讗 讘诪讙讬诇讛, 讚讗讬讻转讜讘 [砖谞讻转讘讛] 注诇 讻诇 驻谞讬诐 诇砖讜诐 (诇砖诐) 讗诇讜转 讘注讜诇诐 (讘讻诇诇, 讻诇 砖讛谉), 砖讛专讬 诪讙讬诇讛 讝讜 谞讻转讘讛 诇砖诐 住讜讟讛. 讗讘诇 转讜专讛, 砖诇讛转诇诪讚, 诇诇诪讜讚 诪诪谞讛 讻转讬讘讛 [谞讻转讘讛], 讛讻讬 谞诪讬 讚诇讗 诪讞拽讬谞谉 [讻讱 讙诐 讻谉 砖讗讬谉 讗谞讜 诪讜讞拽讬诐].


讜转诪讛讬诐: 讜专' 讗讞讬 讘专 讬讗砖讬讛 讛讗诐 诇讬转 诇讬讛 [讗讬谉 诇讜, 讗讬谞讜 诪拽讘诇] 讛诇讻讛 讝讜 砖讗诐 讻转讘 讗讚诐 诇讙专砖 讗转 讗砖转讜 讜谞诪诇讱 讜诇讗 讙讬专砖讛, 诪爪讗讜 讘谉 注讬专讜 讜讗诪专 诇讜: 砖诪讬 讻砖诪讱, 讜砖诐 讗砖转讬 讻砖诐 讗砖转讱, 转谉 诇讬 讗转 讛讙讟 讜讗砖转诪砖 讘讜 鈥� 驻住讜诇 讙讟 讝讛 诇讙专砖 讘讜 讗砖讛 讗讞专转, 砖讛讜讗 讛讚讬谉 诇诪讙讬诇转 住讜讟讛?


讗诪专讬 [讗讜诪专讬诐] 讘讚讞讬讛: 讛转诐 [砖诐] 讘讙讟 "讜讻转讘 诇讛 住驻专 讻专讬转讜转" (讚讘专讬诐 讻讚, 讗) 讗诪专 专讞诪谞讗 [讗诪专讛 转讜专讛], 诇诇诪讚 讻讬 讘注讬谞谉 [爪专讬讻讬诐 讗谞讜] 砖转讛讗 讻转讬讘讛 诇砖诪讛 砖诇 讗讜转讛 讗砖讛, 诪讛 砖讗讬谉 讻谉 讘住讜讟讛. 讜转讜讛讬诐: 讛讻讗 谞诪讬 [讻讗谉 讘住讜讟讛 讙诐 讻谉] 讛专讬 谞讗诪专 "讜注砖讛 诇讛" (讘诪讚讘专 讛, 诇), 讜讬砖 诇讚专讜砖 讗讬驻讜讗 讙诐 讻讗谉: "诇讛" 鈥� 诇砖诪讛! 讜讚讜讞讬诐: 诪讗讬 [诪讛 驻讬专讜砖] "注砖讬讬讛" 讛讗诪讜专讛 讻讗谉 鈥� 诪讞讬拽讛, 砖讝讜 讘讜讚讗讬 爪专讬讻讛 诇讛讬讜转 诇砖诪讛 砖诇 讗讜转讛 讗砖讛, 讗讘诇 讛讻转讬讘讛 讗讬谞讛 爪专讬讻讛 诇讛讬讜转 讚讜讜拽讗 诇砖诪讛.


讗  砖谞讬谞讜 讘诪砖谞讛: 讗讬谞讛 诪住驻拽转 诇砖转讜转 注讚 砖驻谞讬讛 诪讜专讬拽讬诐 讜讻讜' 讜诪住讘讬专讬诐: 诪谞讬 [讻砖讬讟转 诪讬 讛讬讗] 诪砖谞讛 讝讜 讗砖专 诇驻讬讛 讻讘专 讘讝诪谉 讛砖转讬讛 讘讜讚拽讬诐 讗讜转讛 讛诪讬诐 鈥� 讻砖讬讟转 专' 砖诪注讜谉 讛讬讗, 砖讗诪专: 诪拽专讬讘 讗转 诪谞讞转讛 讜讗讞专 讻讱 诪砖拽讛. 砖讗讬诇讜 诇砖讬讟转 讛转谞讗 讛住讘讜专 砖诪砖拽讛 讜讗讞专 讻讱 诪拽专讬讘 诪谞讞转讛 诇讗 讛讬讜 讛诪讬诐 讘讜讚拽讬诐 讗讜转讛 诪讬讚, 砖讛专讬 讻诪讛 (讻诇 注讜讚) 砖诇讗 拽专讘讛 诪谞讞转讛 诇讗 讘讚拽讬 诇讛 诪讬讗 [讗讬谉 讛诪讬诐 讘讜讚拽讬诐 讗讜转讛], 讚讻转讬讘 [砖谞讗诪专]: "诪谞讞转 讝讻专讜谉 诪讝讻专转 注讜谉" (讘诪讚讘专 讛, 讟讜), 讻诇讜诪专, 讛诪谞讞讛 讛讬讗 讛诪讝讻讬专讛 讗转 讛注讜讜谉. 讜诪拽砖讬诐:


讗讬诪讗 住讬驻讗 [讗诪讜专 讗转 住讜驻讛] 砖诇 讛诪砖谞讛: 讬砖 诇讛 讝讻讜转 鈥�/b> 讛讬转讛 转讜诇讛 诇讛, 讜讗诐 讻谉 讗转讗谉 [讘讗谞讜] 诇砖讬讟转 专讘谞谉 [讞讻诪讬诐], 讚讗讬 [砖讗诐] 讻砖讬讟转 专' 砖诪注讜谉 鈥�/b> 讛讗诪专 [讛专讬 讗诪专] 讗讬谉 讝讻讜转 转讜诇讛 讘诪讬诐 讛诪专讬诐!


讗诪专 专讘 讞住讚讗: 讛讗 诪谞讬 [讝讜, 诪砖谞转谞讜, 讻讚注转 诪讬 讛讬讗] 鈥� 讻讚注转 专' 注拽讬讘讗 讛讬讗, 砖讗诪专: 诪拽专讬讘 讗转 诪谞讞转讛 讜讗讞专 讻讱 诪砖拽讛, 砖讘注谞讬谉 讝讛 住讘讜专 讻专' 砖诪注讜谉 讜讘注谞讬谉 讝讻讜转 转讜诇讛 住讘专 诇讛 [住讘讜专 讛讜讗] 讻讚注转 专讘谞谉.


讘  砖谞讬谞讜: 讜讛诐, 讛讗谞砖讬诐 讛注讜诪讚讬诐 砖诐, 讗讜诪专讬诐 讛讜爪讬讗讜讛 砖诪讗 转讟诪讗 讗转 讛注讝专讛. 讜诪住讘讬专讬诐: 诪讗讬 讟注诪讗 [诪讛 讟注诐] 讛讚讘专 鈥� 讚讚讬诇诪讗 诪转讛 [砖砖诪讗 转诪讜转] 讘讜 讘诪拽讜诐 讜转讬讟诪讗 讛注讝专讛. 讜转讜讛讬诐: 诇诪讬诪专讗 [讛讗诐 诇讜诪专, 诇诇诪讜讚 诪讻讗谉] 砖诪转 讗住讜专 诇讛讬讜转 讘诪讞谞讛 诇讜讬讛?


砖注讝专转 讛谞砖讬诐 砖砖诐 讛讬讜 诪砖拽讬诐 讗讜转讛, 讜讛专 讛讘讬转, 讛诐 讻谞讙讚 诪讞谞讛 讛诇讜讬讬诐 讘诪讚讘专, 讜讛转谞讬讗 [讜讛专讬 砖谞讬谞讜 讘讘专讬讬转讗]: 讟诪讗 诪转 诪讜转专 诇讬讻谞住 诇诪讞谞讛 诇讜讬讛. 讜诇讗 讟诪讗 诪转 讘诇讘讚 讗诪专讜 讗诇讗 讗驻讬诇讜 诪转 注爪诪讜, 砖谞讗诪专: "讜讬拽讞 诪砖讛 讗转 注爪诪讜转 讬讜住祝 注诪讜" (砖诪讜转 讬讙, 讬讟) 讜讛讻讜讜谞讛 讛讬讗 注诪讜 鈥�/b> 讘诪讞讬爪转讜, 讜讛专讬 诪砖讛 讛讬讛 讘诪讞谞讛 诇讜讬讬讛!


讗诪专 讗讘讬讬: 诇讗 诇讟讜诪讗转 诪讬转讛 讗谞讜 讞讜砖砖讬诐, 讗诇讗 砖诪讗 诪讛驻讞讚 诪讛诪讬诐 转驻专讜住 谞讚讛 讜转讟诪讗 讘讻讱 讗转 讛注讝专讛, 砖讗住讜专 诇谞讬讚讛 诇讛讻谞住 诇诪讞谞讛 诇讜讬讛. 讜砖讜讗诇讬诐: 诇诪讬诪专讗 讚讘注讬转讜转讗 诪专驻讬讗 [讛讗诐 诇讜诪专 砖讗讬诪讛 讙讜专诪转 诇讛专驻讬讛] 讜诇砖转讬转转 讚诐? 讜诪砖讬讘讬诐: 讗讬谉 [讻谉], 讚讻转讬讘 [砖谞讗诪专]: "讜转转讞诇讞诇 讛诪诇讻讛 诪讗讚" (讗住转专 讚, 讚) 讜讗诪专 专讘: 砖驻讬专住讛 谞讚讛. 讜诪拽砖讬诐: 讜讛讗 讗谞谉 转谞谉 [讜讛专讬 讗谞讜 砖谞讬谞讜 讘诪砖谞讛]: 讞专讚讛 诪住诇拽转 讚诪讬诐 砖诇 谞讬讚讛! 讜诪砖讬讘讬诐: 驻讞讚讗 [驻讞讚] 诪诪讜砖讱 诪讚讘专 讛注转讬讚 诇拽专讜转 讛讜讗 爪诪讬转 [爪讜诪转, 诪拽驻讬讗 讗转 讛讚诐 讜讗讬谞讜 讬讜爪讗], 讜讗讬诇讜 讘讬注转讜转讗 诪专驻讬讗 [讗讬诪讛 驻转讗讜诪讬转 诪专驻讛 讗讜转讜] 讜讙讜专诪转 诇砖转讬转转讜.


讙  砖谞讬谞讜 讘诪砖谞讛 砖讗诐 讬砖 诇讛 讝讻讜转 鈥� 讛讬转讛 转讜诇讛 诇讛 砖谞讛, 砖谞转讬讬诐, 讗讜 砖诇讜砖. 砖讜讗诇讬诐: 诪谞讬 诪转谞讬转讬谉 [讻砖讬讟转 诪讬 讛讬讗 诪砖谞转谞讜]? 诇讗 讻讚注转 讗讘讗 讬讜住讬 讘谉 讞谞谉, 讜诇讗 讻讚注转 专' 讗诇注讝专 讘谉 讬爪讞拽 讗讬砖 讻驻专 讚专讜诐, 讜诇讗 讻讚注转 专' 讬砖诪注讗诇.


讚转谞讬讗 [砖讻谉 砖谞讬谞讜 讘讘专讬讬转讗]: 讗诐 讬砖 诇讛 讝讻讜转 鈥�/b> 转讜诇讛 诇讛 砖诇砖讛 讞讚砖讬诐, 讻讚讬 讛讝诪谉 砖诇 讛讻专转 讛注讜讘专, 砖谞讬转谉 诇讛 讝诪谉 讝讛 讻谞讙讚 讛讝诪谉 砖诇 "讜谞讝专注讛 讝专注", 讗诇讜 讚讘专讬 讗讘讗 讬讜住讬 讘谉 讞谞谉. 专' 讗诇注讝专 讘谉 讬爪讞拽 讗讬砖 讻驻专 讚专讜诐 讗讜诪专: 转砖注讛 讞讚砖讬诐 讛讝讻讜转 转讜诇讛 诇讛, 砖谞讗诪专: "讜谞拽转讛 讜谞讝专注讛 讝专注" (讘诪讚讘专 讛, 讻讞), 讻诇讜诪专, "讜谞拽转讛" 注诇 讬讚讬 讛讝讻讜转, 诪砖讱 讝诪谉 砖诇 "讜谞讝专注讛 讝专注", 讜诇讛诇谉 讛讜讗 讗讜诪专 "讝专注 讬注讘讚谞讜 讬住驻专" (转讛诇讬诐 讻讘, 诇讗), 讻诇讜诪专, 讝专注 讛专讗讜讬 诇住驻专 (诇讚讘专) 诇讗讞专 讝诪谉 讻砖讬讙讚诇, 讜诇讗讞专 转砖注讛 讞讜讚砖讬 讛专讬讜谉 谞讜诇讚 讬诇讚 讛专讗讜讬 诇讞讬讜转, 讜讘驻讞讜转 诪讻谉 谞驻诇 讛讜讗.


专' 讬砖诪注讗诇 讗讜诪专: 砖谞讬诐 注砖专 讞讚砖 讛讝讻讜转 转讜诇讛 诇讛. 讜讗祝 注诇 驻讬 砖讗讬谉 专讗讬讛 诇讚讘专 砖讝讻讜转 转讜诇讛 诇讞讜讟讗 讘诪砖讱 讝诪谉 讝讛 鈥� 讬砖 讝讻专 (专诪讝) 诇讚讘专 讘讻转讜讘, 讚讻转讬讘 [砖谞讗诪专] 讘讚讘专讬 讚谞讬讗诇 诇谞讘讜讻讚谞爪专 诇讗讞专 砖驻转专 讗转 讞诇讜诪讜 诇专注讛: "诇讛谉 诪诇讻讗 诪诇讻讬 讬砖驻专 注诇讬讱 讜讞讟讬讱 讘爪讚拽讛 驻专拽 讜注讜讬转讱 讘诪讞谉 注谞讬谉 [诇讻谉 讛诪诇讱 诪诇讻讬, 讬讬讟讘 注诇讬讱 (讚讘专讬) 讜讞讟讗讱 讘爪讚拽讛 驻讚讛 讜注讜讜谞讱 讘讞谞讬谞转 注谞讬讬诐]

